CELEX: C2006/326/149
Language: da
Date: 2006-12-30 00:00:00
Title: Sag T-322/06: Sag anlagt den 21. november 2006 — Espinosa Labella m.fl. mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/72
            
         Sag anlagt den 21. november 2006 — Espinosa Labella m.fl. mod Kommissionen
   (Sag T-322/06)
   (2006/C 326/149)
   Processprog: spansk
   Parter
   
      Sagsøgere: Manuel Espinosa Labella m.fl. (Almería, Spanien) (ved abogada J. Rovira)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Kommissionens beslutning om vedtagelse af listen over lokaliteter af fællesskabsbetydning i den mediterrane region annulleres, i det omfang den medtager »Artos de El Ejido« som lokalitet af fællesskabsbetydning ES 6110014, og Kommissionen tilpligtes at slette denne lokalitet fra den i beslutningen opstillede liste over »lokaliteter af fællesskabsbetydning«.
            
         
               —
            
            
               Subsidiært annulleres Kommissionens beslutning, i det omfang den medtager ejendomme beliggende i El Ejido kommune, nord for Santa María del Águila, i ovennævnte lokalitet af fællesskabsbetydning eller, hvilket svarer hertil, i det omfang beslutningen medtager landbrugsejendomme, der er beliggende mellem drivhusene nord for Santa María del Águila, i lokaliteten af fællesskabsbetydning »Artos de El Ejido«.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Med søgsmålet påstås Kommissionens beslutning af 19. juli 2006, der i medfør af Rådets direktiv 92/43/EØF fastsætter listen over lokaliteter af fællesskabsbetydning i det mediterrane biogeografiske område (1), annulleret i sin helhed, for så vidt som beslutningen klassificerer lokaliteten ES 6110014 »Artos de El Ejido« som lokalitet af fællesskabsbetydning og subsidiært, for så vidt som nævnte liste medtager ejendomme, der tilhører sagsøgerne.
   Til støtte for sine påstande gør sagsøgerne følgende anbringender gældende:
   
               —
            
            
               Sagsøgte har ikke foretaget en korrekt vurdering af Kongeriget Spaniens forslag om at medtage »Artos de El Ejido« på listen over lokaliteter af fællesskabsbetydning i det mediterrane biogeografiske område og har dermed tilsidesat artikel 4 i direktiv 92/43/EØF. Herved har sagsøgerne anført, at de, efter at have fået kendskab til dette forslag, gentagne gange henvendte sig til de ansvarlige medarbejdere i Kommissionens miljøgeneraldirektorat, idet de gjorde opmærksom på:
            
         
               —
            
            
               At de pågældende områder er kraftigt befolkede, hvilket gør dem uegnede som hensigtsmæssige levesteder for vilde arter.
            
         
               —
            
            
               At den lokalitet af fællesskabsbetydning, som søges klassificeret, ikke er blevet afgrænset, subsidiært, at afgrænsningen er upræcis, idet den er baseret på grænsedragningen for private ejendomme og ikke på områdernes naturlige karakteristika.
            
         
               —
            
            
               At der mangler videnskabeligt belæg for, at man skal beskytte visse arter på landbrugsejendomme beliggende i zoner, hvor der drives industrielt eller intensivt landbrug i drivhuse.
            
         Den foreliggende lokalitet af fællesskabsbetydning er ikke blevet korrekt udvalgt, eftersom de nationale myndigheder ikke, således som de burde, har anført tilstrækkelig videnskabeligt belæg for udvælgelsen. Da de spanske myndigheder ikke fremkom med det fornødne videnskabelige grundlag, skulle Kommissionen have udbedt sig dette. Sagsøgerne har i denne forbindelse anført, at begrundelsen for en retsakt, hvorved et område udlægges som beskyttelsesværdigt, skal hvile på et solidt videnskabeligt grundlag, og at de kriterier, som er opstillet i bilag III til direktivet, i alle tilfælde skal overholdes.
   
               —
            
            
               Sagsøgte har tilsidesat grundlæggende processuelle regler og gjort det umuligt for sagsøgerne at udøve deres ret til kontradiktion, idet sagsøgte har accepteret, at der ikke blev foretaget en offentlig høring under det forløb, som førte til, at »Artos de El Ejido« blev medtaget på listen over lokaliteter af fællesskabsbetydning, og ikke har besvaret sagsøgernes skrivelser.
            
         
      (1)  EFT L 259 af 21.9.2006, s. 1.